Anna Hõbemäe

Anna Hõbemäe (sündinud 12. mail 1986 Valgas) on Eesti kunstnik.

Hõbemäe kaitses Tartu Ülikooli maaliosakonnas 2009. aastal bakalaureuse- ja 2011. aastal magistritöö (cum laude). Tema magistritööd arvustades kirjutas kunstikriitik Peeter Talvistu: "Suurimaks üllatajaks ja sellekevadiste lõpetajate tipuks (lõpetas kiitusega) on Anna Hõbemäe maastikul põhinev abstraktsionistlik seeria Tartu Kunstimaja suures saalis. Üllatuslik pole mitte niivõrd see, et kunstnik on oma bakalaureusetööst sedavõrd kaugele ja täiesti uues suunas edasi arenenud, vaid see, et noor kunstnik on abstraktse maali näilise kerguse niivõrd hästi omandanud: teosed on ülimalt läbi maalitud, kunstniku värvikäsitlus on täiesti ebaeestilikult lausa ehmatavalt käre, igale tööle on isemoodi lähenetud."Peeter Talvistu "Lõpp hea, kõik … " Sirp, 17.06.2011 (vaadatud 15. novembril 2012) Magistritööd oponeeris häälutades kunstnik ja luuletaja Jaan Malin.Jaan Malin 2011 Kirjanike Liidu kodulehel (vaadatud 15. novembril 2012)

2006. aastast on Hõbemäe osalenud grupinäitustel, 2012. aastal avati tema isikunäitused Tartu Kunstimuuseumis ja Tallinna Linnagaleriis."Tartu Kunstimuuseum avab näitus "Muuseumi valik 2012. Anna Hõbemäe"" Postimees, 14.11.2012 (vaadatud 15. novembril 2012) Tema maalid päikeseloojangutest on eksponeeritud Tartu Ülikooli vana keemiahoone fuajees kolmandal korrusel.Martin Pau "Keemikud viirastuvad vanas majas" Postimees, 09.09.2011 (vaadatud 15. novembril 2012)

Isiklikku
Anna Hõbemäe isa on kunstnik Jüri Kask.Jüri Kase CV (vaadatud 15. novembril 2012)

Viited

Välislingid
Anna Hõbemäe, Kunstilaenutus
"Tartu Kunstimuuseum avab näitus "Muuseumi valik 2012. Anna Hõbemäe"" Postimees, 14.11.2012

Kategooria:Eesti kunstnikud
Kategooria:Tartu Ülikooli filosoofiateaduskonna vilistlased
Kategooria:Sündinud 1986